పదవీ విరమణ తర్వాతే పూర్తిసొమ్ము
లేనిపక్షంలో 50శాతం మాత్రమే అనుమతి
న్యూఢిల్లీ : ఇపిఎఫ్‌60 శాతం సొమ్ము, వడ్డీపై ఒకటి శాతం పన్నువిధింపును ప్రభుత్వం వెనక్కి తీసుకోవడం జీత భత్యాల ఉద్యోగులకు హర్షదాయకమేఅయినప్పటికీ కొత్త నిబంధనలు వస్తున్నాయి. పదవీ విరమణకు ముందే పూర్తిస్థాయి పింఛన్‌ సొమ్ము విత్‌డ్రా చేసు కునేందుకు వీలులేదు. గత నెల పదవ తేదీ కార్మిక ఉపాధి సంక్షేమశాఖ రూపొందించిన కొత్త నిబందన ప్రాకరం చూస్తే ఎవరైనా రెండునెలలపాటు ఉద్యో గం లేకుండా ఉంటే ఇపిఎఫ్‌ఖాతానుంచి సొమ్ము విత్‌డ్రాచేసుకోవాలని భావిస్తే అప్పుడు మాత్రమే పూర్తిస్థాయి ఇపిఎఫ్‌ సొమ్మును విత్‌డ్రాచేసుకునే సదుపాయం ఉంది. అయితే ఆ ఉద్యోగి యజమాని చెల్లించిన వాటా వడ్డీని మాత్రం 58 ఏళ్లు పూర్తయిన తర్వాత మాత్రమే విత్‌డ్రా చేసుకోవాల్సి ఉంటుంది. గతంలో రెండునెలలు ఉద్యోగం లేక పోయినా ఎవరైనా సరే మొత్తంసొమ్మును విత్‌డ్రా చేసుకునే సదుపాయం ఉంది. పదవీవిరమణకు ముందు సొంత వ్యాపారం ప్రారంభించాలన ఇభావిస్తే మొత్తం ఇపిఎఫ్‌సొమ్ము విత్‌డ్రా చేసుకునేందుకు వీలులేదు. కేవలం 50 శాతం సొమ్మును మాత్రమే అనుమతిస్తారు. వివాహం, ప్రసూతి సమయం లేదా అప్పుడే పుట్టిన చిన్నపిల్లలకారణంగా మహిళలు ఉద్యోగాలు వదిలి వేసినపక్షంలో వారికి పూర్తి మొత్తం లభిస్తుంది. మిగిలిన అన్ని సందర్భాల్లో ఇపిఎఫ్‌ సొమ్ము 58 ఏళ్లవరకూ పిఎఫ్‌ ఖాతాలోనే లాక్‌ అయి ఉంటుంది. 36 నెలల పాటు ఎటు వంటి లావాదేవీలు జమలు లేనిపక్షంలో పిఎఫ్‌ ఖాతా నిరర్ధకంగా పరిగణిస్తారు. అంతేకాకుండా ఇలాంటిఖాతాలకు ఎటువంటివడ్డీ కూడా చెల్లించరు.